Síran cínatý

Síran cínatý (SnSO4) je chemická zlúčenina cínu, síry a kyslíka. Je to biela pevná látka, ktorá je schopná zo vzduchu pohltiť dostatočné množstvo vody, aby vznikol roztok. Táto vlastnosť sa nazýva delikvescencia. Síran cínatý možno pripraviť zámenou kovu medzi cínom a síranom meďnatým:

 Sn (s) + CuSO4 (aq) → Cu (s) + SnSO4 (aq)

Síran cínatý je vhodným zdrojom cínatých iónov, ktoré nie sú znečistené cinčitými iónmi.

 Štruktúra 
V pevnom stave sú síranové anióny prepojené mostíkmi O-Sn-O. Každý atóm cínu je viazaný tromi atómami kyslíka, ktoré sú usporiadané do pyramídy, s väzbovou dĺžkou 226 pm a väzbovými uhlami 79°, 77,1° a 77,1°. Ostatné vzdialenosti Sn-O sú dlhšie, ich vzdialenosť je 295-334 pm.

Mriežkové parametre síranu cínatého sú a = 8,80 Å, b = 5,32 Å, c = 7,12 Å.

 Bezpečnosť 
LD50 pri perorálnom podaní u potkana je 2207 mg/kg, u myši je to 2152 mg/kg.

 Referencie 

 Zdroj 

Kategória:Zlúčeniny cínu
Kategória:Sírany